FI Euroopan unionin virallinen lehti C 275/6

Jäsenvaltion toimittamat tiedot perustamissopimuksen 87 ja 88 artiklan soveltamisesta maataloustuotteiden tuottamisen alalla toimiviin pieniin ja keskisuuriin yrityksiin sekä asetuksen (EY) N:o 70/2001 muuttamisesta annetun komission asetuksen (EY) N:o 1857/2006 mukaisesti myönnetystä valtiontuesta

(2008/C 275/03)

Tuen numero: XA 272/08

Jäsenvaltio: Slovenian tasavalta

Alue: Območje občine Mozirje

Tukiohjelman nimike tai yksittäistä tukea saavan yrityksen nimi: Pomoči za ohranjanje in razvoj kmetijstva in podeželja v občini Mozirje

Oikeusperusta: Pravilnik o dodeljevanju pomoči za ohranjanje in razvoj kmetijstva in podeželja v občini Mozirje za programsko obdobje 2007–2013 (II. poglavje)

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä:

2008: 12 250 EUR

2009: 15 000 EUR

2010: 15 000 EUR

2011: 15 000 EUR

2012: 15 000 EUR

2013: 15 000 EUR

Tuen enimmäisintensiteetti:

1. Maatilainvestoinnit maatalouden alkutuotantoon:

— epäsuotuisilla alueilla enintään 50 prosenttia tukikelpoisista kustannuksista,

— muilla alueilla enintään 40 prosenttia tukikelpoisista kustannuksista,

— nuorten viljelijöiden viiden vuoden kuluessa toiminnan aloittamisesta tekemien investointien osalta epäsuotuisilla alueilla enintään 60 prosenttia ja muilla alueilla enintään 50 prosenttia tukikelpoisista kustannuksista.

Tuki myönnetään maatilarakennusten entisöintiin, maataloustuotannossa käytettävien laitteiden hankintaan, pysyviin viljelmiin sekä viljelysmaan parantamiseen ja laidunten hoitoon liittyviin investointeihin.

2. Perinteisten maisemien ja rakennusten säilyttäminen:

— muiden kuin tuottavien kohteiden osalta enintään 100 prosenttia todellisista kustannuksista,

— maatilan tuotantovälineisiin liittyvien investointien osalta enintään 60 prosenttia todellisista kustannuksista, edellyttäen, että investointi ei lisää maatilan tuotantokapasiteettia,

— enintään 100 prosenttia rakennuksiin kuuluvan kulttuuriperinnön säilyttämistä varten tarvittavien perinteisten materiaalien käytöstä aiheutuviin lisäkustannuksiin.

3. Maatilan rakennusten siirtäminen yleisen edun vuoksi:

— enintään 100 prosenttia todellisista kustannuksista, edellyttäen, että siirtäminen merkitsee vain olemassa olevien rakennusten purkamista, siirtoa toiseen paikkaan ja uudelleen pystyttämistä,

— jos siirrosta koituu viljelijälle hyötyä uudenaikaisempien tuotantotilojen muodossa, viljelijän rahoitusosuuden on oltava vähintään 60 prosenttia sekä epäsuotuisilla että muilla alueilla. Kun tuensaajana on nuori viljelijä, tuensaajan osuuden on oltava vähintään 45 prosenttia sekä epäsuotuisilla että muilla alueilla,

— jos siirtäminen lisää tuotantokapasiteettia, viljelijän rahoitusosuuden on oltava vähintään 60 prosenttia sekä epäsuotuisilla että muilla alueilla.

4. Tuki vakuutusmaksujen suorittamiseen:

— kunnallinen rahoitustuki täydentää kansallisesta talousarviosta myönnettävää vakuutusmaksujen rahoitustukea enintään 50 prosenttiin peltokasvi- ja hedelmäviljelmien vahinkovakuutusten ja kotieläinten eläintautivakuutusten tukikelpoisista kustannuksista.

5. Tuki maa-alueiden uusjakoon:

— enintään 100 prosenttia oikeudellisista ja hallinnollisista menettelyistä aiheutuvista todellisista kustannuksista.

6. Tuki laadukkaiden maataloustuotteiden tuotannon edistämiseen:

— enintään 100 prosenttia tukikelpoisista kustannuksista; tuki myönnetään tuettujen palvelujen muodossa, eikä siihen liity tuottajille suoraan maksettavia tukia.

7. Teknisen tuen antaminen:

— enintään 100 prosenttia kustannuksista, jotka aiheutuvat viljelijöiden koulutuksesta ja opetuksesta, neuvontapalveluista, foorumeiden, kilpailujen, näyttelyiden ja messujen järjestämisestä, julkaisuista, tuoteluetteloista, verkkosivuista sekä lomituspalveluista. Tuki myönnetään tuettujen palvelujen muodossa, eikä siihen liity tuottajille suoraan maksettavaa tukea

Täytäntöönpanopäivä: Heinäkuu 2008 (Tukea ei saa myöntää ennen tiivistelmän julkaisemista Euroopan komission verkkosivustolla)

Tukiohjelman tai yksittäisen tuen kesto: 31.12.2013 asti

Tuen tarkoitus: Tuki pienille ja keskisuurille yrityksille

Viittaus asetuksen (EY) N:o 1857/2006 artikloihin ja tukikelpoisiin kustannuksiin: Valtiontuen myöntämistä maatalouden ja maaseudun säilyttämiseen ja kehittämiseen Mozirjen kunnassa ohjelmakaudella 2007–2013 koskevan ohjesääntöluonnoksen II lukuun sisältyy toimenpiteitä, jotka ovat valtiontukea perustamissopimuksen 87 ja 88 artiklan soveltamisesta maataloustuotteiden tuottamisen alalla toimiviin pieniin ja keskisuuriin yrityksiin sekä asetuksen (EY) N:o 70/2001 muuttamisesta 15. joulukuuta 2006 annetun komission asetuksen (EY) N:o 1857/2006 (EUVL L 358, 16.12.2006, s. 3) seuraavien artiklojen mukaisesti:

4 artikla: Maatilainvestoinnit,

5 artikla: Perinteisten maisemien ja rakennusten säilyttäminen,

6 artikla: Maatilan rakennusten siirtäminen yleisen edun vuoksi,

12 artikla: Tuki vakuutusmaksujen suorittamiseen,

13 artikla: Tuki maa-alueiden uusjakoon,

14 artikla: Tuki laadukkaiden maataloustuotteiden tuotannon edistämiseen,

15 artikla: Teknisen tuen antaminen maatalousalalla

Alat, joita tuki koskee: Maatalous

Tuen myöntävän viranomaisen nimi ja osoite:

Občina Mozirje Savinjska cesta 4 SLO-3330 Mozirje

Internet-osoite: http://www.uradni-list.si/1/objava.jsp?urlid=200824&objava=903

Muita tietoja: Peltokasvi- ja hedelmäviljelmien vakuutusmaksujen korvaamista koskeva toimenpide käsittää seuraavat luonnonmullistukseen rinnastettavissa olevat epäsuotuisat sääolot: keväthalla, raekuurot, salamaniskut, salamaniskujen sytyttämät tulipalot, myrskyt ja tulvat.

Kunnalliset ohjesäännöt ovat asetuksessa (EY) N:o 1857/2006 kunnallisille tukitoimenpiteille asetettujen edellytysten sekä sovellettavien yhteisten säännösten (tuen myöntämismenettely, tuen kasautuminen, tuen avoimuus ja seuranta) mukaisia

Ivan SUHOVERŠNIK

Župan

Tuen numero: XA 319/08

Jäsenvaltio: Yhdistynyt kuningaskunta

Alue: England

Tukijärjestelmän nimike tai yksittäisen tuen saaneen yrityksen nimi: River Till Sheep Dip Reduction Project

Oikeusperusta: Agricultural Act 1986 section 1c

Tukijärjestelmän arvioidut vuosikustannukset tai yritykselle myönnetyn yksittäisen tuen kokonaismäärä: Kokonaisbudjetti on 34 000 GBP 1. syyskuuta 2008 maaliskuuhun 2010 ulottuvaksi kaudeksi, ja tuki maksetaan kertaluonteisina maksuina sen jälkeen, kun työt on saatu päätökseen

Tuen enimmäisintensiteetti: Tuen enimmäisintensiteetti on 50 % kutakin asetuksen (EY) N:o 1857/2006 4 artiklan 3 kohdan d alakohdan mukaista loistorjuntalaitteiden parantamiseksi toteutettavaa toimenpidettä kohden

Täytäntöönpanopäivä: Ohjelman soveltaminen alkaa 8. syyskuuta 2008

Tukijärjestelmän tai yksittäisen tuen kesto: Ohjelman soveltaminen alkaa 8. syyskuuta 2008, ja siihen hakeminen päättyy 30. kesäkuuta 2009. Loppumaksut suoritetaan 31. maaliskuuta 2010

Tuen tarkoitus: River Till Sheep Dip Reduction Project -hankkeen tavoitteena on minimoida lampaiden loistorjunnan aiheuttama saastumisriski Tweed- ja Lindisfarne -jokien valuma-alueilla. Viljelijöiden on kuitenkin voitava jatkaa eläinten ulkoloisten tehokasta torjuntaa, mikä varmistetaan torjuntalaitteita ja -välineitä koskevilla parannuksilla. Tämä on asetuksen (EY) N:o 1857/2006 4 artiklan 3 kohdan d alakohdan mukaista.

Maatilayritykset on luokiteltava pieniksi tai keskisuuriksi yrityksiksi asetuksen (EY) N:o 1857/2006 2 artiklan 5 kohdan mukaisesti. Tuen enimmäismäärä on enintään 500 000 EUR asetuksen (EY) N:o 1857/2006 4 artiklan 9 kohdan mukaisesti. Tuen enimmäisintensiteetti on 50 % epäsuotuisilla alueilla asetuksen (EY) N:o 1857/2006 4 artiklan 2 a alakohdan mukaisesti. Ohjelman kokonaiskustannukset ovat 34 000 GBP

Alat, joita tuki koskee: Hankkeeseen voivat osallistua kaikilla maatalouden aloilla toimivat eläintuottajat, jotka joutuvat turvautumaan ulkoloisten torjuntaan. Hankkeen hallinnoijien mukaan valuma-alueella ainoastaan lampaankasvattajat käyttävät tällaista menetelmää. Hankkeen tavoitteena ei ole tuen myöntäminen tietyille eläintuottajille, vaan jokien suojelu tehottomien torjuntakeinojen aiheuttamalta saastumiselta

Tuen myöntävän viranomaisen nimi ja osoite:

Ympäristökeskus Tyneside House Skinnerburn Rd Newcastle NE4 7AR United Kingdom

Internet-osoite: http://www.northumberlandnationalpark.org.uk/rivertilldipproject

Muita tietoja: Tukikelpoisuutta ja järjestelmän sääntöjä koskevia lisätietoja on saatavilla edellä mainituista Internet-osoitteista.

Yhdistyneen kuningaskunnan toimivaltaisen viranomaisen (Department for Environment, Food and Rural Affairs) puolesta päivännyt ja allekirjoittanut

Mr Neil MARR

UK Agricultural State Aid Adviser

DEFRA

Area 5D, 9 Millbank

C/o Nobel House

17 Smith Square

Westminster

London SW1P 3JR

United Kingdom